เมื่อปีที่แล้ว รู้สึกจุก แน่นที่ลิ้นปี่ บางครั้งกดจิ้มๆ แล้วเจ็บเบาๆ และชายโครงก็เจ็บบ้างเวลากด จะเป็นที่ด้านซ้าย เป็นๆหายๆ นานครั้งถึงจะเป็นค่ะ ปัจจุบันหลังจากหายไปนาน ก็รู้สึกแน่น แต่น้อยลง เวลาเป็นช่วงนี้ สักพักจะเรอออกมาถึงจะโล่ง แต่ลองกดดูก็เจ็บเล็กน้อย แล้วล่าสุด 2-3 วันนี้ วันแรกนอนแล้วคอแห้ง เหมือนต้องกลืนน้ำลายตลอดเวลา วันที่ 2 นอนก็เป็นอีกเลยจิบน้ำแทบทั้งคืน แล้ววันนี้รู้สึกคอแห้งตั้งแต่เช้าเลยค่ะ ต้องกระแอมถึงหาย แล้วก็เป็นใหม่ ไม่ทราบว่าทั้งจุกแน่นท้อง กับ คอแห้ง เกี่ยวกันมั้ย แต่อยากบอกอาการเบื้องต้นค่ะ ขอบนะคะ
สวัสดีค่ะ อาการจุกลิ้นปี่ดังกล่าวมา อาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้ หากเรอแล้วดีขึ้น น่าจะเป็นไปได้มากที่สุด-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบาก-กล้ามเนื้อหรือกระดูกอ่อนที่อกอักเสบการดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนักหากเป็นเรื่องกรดไหลย้อนอาจทำให้แสบร้อนกลางอก จุกที่คอ คอแห้งได้เช่นกันการให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วยค่ะหากจุกแน่นอกมากแน่นอกมีร้าวไปกรามหรือแขน ใจสั่น ไอมาก อาเจียน กินได้น้อยควรรีบไปพบแพทย์